Eelmisel nädalal pärast äikesetormi aias jalutades oli näha üks viimase aja suurimaid nuhtlusi aedades, teod. Neid on nii palju siginenud, et vaarikaoksad, millel nad ronisid, olid lausa lookas. Ei oska kohe mitte midagi nende vastu teha. Kui nii edasi läheb, siis varsti on muru asemel tigude koloonia. Need elukad söövad peaaegu kõike, mis ette jääb. Eriti meeldib neile liblikõielisi närida. Ja kui midagi muud maitsvat pole, pistavad naati. Naat pidi igatahes väga tervislik olema, nende tigude tervisel ei  paista ka midagi viga olevat. Muidu nad ei paljuneks ju nii kiiresti.